
1 Formål
Prioriteringsutvalget skal bidra til en helhetlig, transparent og sykehusovergripende prioritering av investeringer i medisinsk-teknisk utstyr (MTU) innenfor vedtatte økonomiske rammer.
2 Oppgaver
Prioriteringsutvalget skal: 
· Bidra til åpenhet og forankring i prioriteringsprosessen
· Behandle og vurdere samlet forslag til prioritering av MTU-investeringer utarbeidet av arbeidsutvalg/sekretariat
· Sikre at prioriteringene er i tråd med sykehusets mål knyttet til drift, pasientsikkerhet, kvalitet, HMS, utvikling, ressursutnyttelse og økonomisk bærekraft
· Vurdere investeringsbehov i et sykehusovergripende perspektiv på tvers av klinikker og avdelinger
· Vektlegge både behov for løpende drift og behov for strategisk utvikling av tjenestene
· Fremme anbefaling om prioriteringsrekkefølge for MTU-investeringer til foretaksledelsen
· Gi innspill til videreutvikling av prioriteringsprosess og prioriteringsmodell ved behov
3 Myndighet og rapportering 
Prioriteringsutvalget er et rådgivende og innstillende organ i sykehusets investeringsprosess. Medlemmene i utvalget skal representere helheten og ikke bare egen enhet.
Utvalget skal på bakgrunn av prioriteringsmodell utarbeide forslag til prioritering av investeringer innen medisinsk-teknisk utstyr (MTU) innenfor tildelt investeringsramme. Utvalgets anbefaling oversendes til foretaksledelsen som grunnlag for samlet prioritering av sykehusets investeringer i forbindelse med budsjett- og investeringsprosessen.
Foretaksledelsen behandler og innstiller samlet investeringsprogram til styret. Styret fatter endelig beslutning i henhold til sykehusets investeringsprosess.
4 Arbeidsprosess 
Prioriteringsutvalget for medisinsk-teknisk utstyr møtes
1) hver vår for gjennomgang av pågående anskaffelser og behov for endringer i forhold til plan, samt plan for involvering av alle N2-enheter, og 
2) hver høst for å legge fram forslag til prioritering for foretaksledelsen for endelig beslutning samt 
3) ved akutte behov dersom det oppstår særskilte investeringssaker (for eksempel større havari) som krever sykehusovergripende re-prioritering 
Saksgrunnlag og prioriteringsforslag utarbeides av arbeidsutvalg/sekretariat ledet av Prosjektkontoret MTU.
5 Sammensetning
· Direktør Drift/Teknisk divisjon (leder) 
· Avdelingssjef Medisinsk-teknisk avdeling 
· Seksjonsleder MTU Prosjektkontoret (sekretær og saksforbereder)
· Direktør Kirurgisk klinikk
· Direktør Kirurgisk serviceklinikk
· Direktør Kvinneklinikken
· Direktør Laboratorieklinikken
· Direktør Radiologisk avdeling
· Fagdirektør
· Representant for FHVO (foretaks hovedverneombudet)
· Representant for FTV (foretakstillitsvalgte)
· Økonomidirektør

